system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre Dacia preistorică.
assistant
Dacia preistorică este o lucrare a lui Nicolae Densusianu, apărută în anul 1913 la București, având 1.152 pagini. Extrem de controversată, Dacia Preistorică și-a atras de-a lungul timpului critici din partea oamenilor de știință.

Teoria promovată 
În cele circa 1.200 de pagini autorul dezvoltă teoria unei civilizații preistorice avansate, pe care Densușianu o numește civilizația pelasgă, cu leagănul în spațiul României de astăzi și care ar fi dat naștere (în viziunea autorului) întregii civilizații europene.

Critică 
Alexandru D. Xenopol afirma că "Teoria autorului că dacii ar fi închegat întâia civilizație a omenirei arată că avem a face cu un product al șovinismului și nu cu unul al științei". 

Vasile Pârvan, în lucrarea sa monumentală, Getica, se referă la autor și lucrare - "romanul său fantastic Dacia preistorică, plin de mitologie și de filologie absurdă, care la apariția sa deșteptă o admirație și un entuziasm nemărginit printre diletanții români în arheologie".

Dan Alexe a calificat-o drept „delir mistic”.

Reeditare 
În 1986, cartea apărea la Editura Meridiane. În 1987, lucrarea a fost reeditată la Editura Enciclopedică, într-un singur volum. În anul 2002, Editura Arhetip din București a retipărit lucrarea, după original, și în același an a apărut și la Editura „Nemira”, cu ilustrații de Valentin Nicolau. În 2003 - 2004, lucrarea a fost tipărită în 6 volume la Editura Obiectiv, având ilustrația originală.

Vezi și 
 Protocronism
 Tăblițele de la Sinaia
 Tăblițele de la Tărtăria
 Hiperboreea

Note

Bibliografie 
 Mircea Babeș, Renașterea Daciei?, Observatorul Cultural, 9 septembrie 2003

Legături externe 
 "Perit-au Dacii?" cu G.D. Iscru, accesat 28 septembrie 2015
 Zoe Petre, "Burebista, contemporanul nostru", Observatorul Cultural, august 2001
 "Dacia Preistorică de Nicolae Densusianu" (o analiză de Alexandru Nemoianu)
 Eugen Ciurtin, "Dacia, tot mai preistorică", Observatorul Cultural, 2002.

Cărți din 1913
Protocronism
Dacia
Cărți de istorie